  Z A P I S N I K
                sa 14. sjednice Vijeća Gradske  četvrti Stenjevec
održane 28. kolovoza 2018.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno15 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, 

NENAZOČNI: Vladimir Ferdelji, Armando Sudar, Marko Sladoljev, Dominko Filipović

	    
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 15 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 13. sjednice VGČ Stenjevec. 

Nije bilo primjedbi. Predsjednik je stavio na glasovanje verifikaciju Zapisnika sa13 sjednice VGČ Stenjevec.

Konstatira se da je jednoglasno sa 15 glasova „za“ verificiran Zapisnik s 13. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. Zaključio je raspravu i predložio glasovanje o dnevnom redu. 

Konstatira se da je jednoglasno sa 15 glasova „za“ usvojen slijedeći:

	DNEVNI RED

1. Prijedlog zaključka o projektnom zadatku izgradnje novog objekta Doma zdravlja Zagreb – zapad, lokacija Špansko
2. Informacije, pitanja i prijedlozi

 Ad/ 1.

Prijedlog zaključka o projektnom zadatku izgradnje novog objekta Doma zdravlja Zagreb – zapad, lokacija Špansko

Predsjednik je naveo da je bilo dogovoreno da će se do ove sjednice dostaviti primjedbe na prijedlog projekta za izgradnju doma zdravlja. Prijedlog je dostavio Tomislav Palac (prilog 1.) i Stipa Čular i Željko Jeger (prilog 2.)Naveo je da je potrebno danas usvojiti prijedlog projekta sa primjedbama kako bi postupak mogao krenuti dalje. Dao je riječ Stipi Čularu radi obrazloženja prijedloga primjedbi. 

Stipe Čular naveo je da je dužnost o okviru izgradnje novog doma zdravlja osigurati skrb za što više stanovnika GČ Stenjevec. Osvrnuo se na primjedbu Tomislava Palca vezano uz ginekološke ambulante, naveo da ih ipak ne bi trebalo toliko jer dva tima rade u jednoj ordinaciji. Ginekologija nije velik problem na gradskoj četvrti.  Kao najveći problem u gradskoj četvrti je nedostatak ambulanti opće medicine, prijedlog je da se dodaju još tri ordinacije, a što znači još šest timova. 

Ivan Zelenić postavio je upit na temelju čega se određuje broj timova s obzirom da je u četvrti velik rast broja stanovnika?

Stipe Čular naveo je da se mreža obnavlja svake tri godine, a procjena se radi na osnovu broja stanovnika. 

Ivan Zelenić naveo je da se to radi na osnovu broja stanovnika s popisa 2011. Što nije točan podatak, broj stanovnika stalno raste. 

Vladimir Andrić naveo je da sada treba tražiti maksimalni broj ordinacija kako se ne bi nakon par godina ponovo javio nedostatak na gradskoj četvrti. 

Stipe Čular naveo je da bi prijedlog broja ordinacija opće medicine sa još tri dodatne bio dovoljan kao i broj pedijatrijskih ordinacija ukoliko se doda još jedna. Za stomatologiju je predviđeno šest ordinacija, a za specijalističke ordinacije dvije ili tri. Kao važan dio istaknuo je da se predlaže reduciranje i spajanje čekaonica kao i reduciranje prostorija za odmor osoblja. 

Vladimir Andrić smatra da nije potrebno osigurati toliko stomatoloških ordinacija obzirom da na gradskoj četvrti već ima velik broj stomatologa. 

Željko Jeger naveo je da se ordinacije uvijek mogu prenamijeniti. 

Davor Stanković predložio je da se napravi više ordinacija, treba osigurati rezervu zbog povećanja broja stanovnika.  Ne treba smanjivati broj ordinacija navedenih u projektu. 

Predsjednik je predložio glasovanje o prijedlogu primjedbi i projektnom zadatku za izgradnju Doma zdravlja Špansko. 

Konstatira se da je jednoglasno s 15 glasova „za“ usvojen slijedeći: 

					Z A K LJ U Č A K 

Vijeće Gradske četvrti Stenjevec suglasno je s projektnim zadatkom izgradnje novog objekta 
Doma zdravlja Zagreb – zapad, lokacija Špansko uz nadopunu koja se nalazi u prilogu ovog Zaključka. 

Ad/2. 

Informacije, pitanja i prijedlozi 

Predsjednik je dao riječ Ivanu Zeleniću.


Ivan Zelenić zatražio je ponovno slanje upita kada će biti dovršeni radovi na pothodniku kod Gospodske ulice kao i požurnicu za ugradnju žljebova za bicikle. 

Predsjednik je naveo da za zadnju fazu izgradnje objekta „Matija Gubec“ nedostaje još 660.000,00 kn. Da bi se taj iznos mogao osigurati trebalo bi odustati od nekih radova iz Plana MKA. Radno tijelo treba odlučiti od čega će se odustati. Već se moralo osigurati 1.000.000,00 kn za čišćenje deponija. 

Zoran Šplajt postavio je upit da li je dovršena druga faza radova?  Smatra da treba postaviti pitanje zašto treća faza košta toliko, nije logično jer je toliko koštala cijela izgradnja. 

Davor Stanković naveo je da je dostavio pitanje u pisanom obliku, a zanima ga da li bi se mogla organizirati tematska sjednica po pitanju prometne povezanosti. 

Predsjednik je naveo da bi se moglo pozvati goste i u suradnji sa GČ Podsused Vrapče održati tematsku sjednicu vezano uz promet. 

Ivan Zelenić naveo je da je situacija prometne povezanosti ozbiljna, slaba je prometna povezanost preko pruge. Treba samo izbrojiti podvožnjake i nadvožnjake prema istočnom dijelu grada i zatim prema zapadnom dijelu grada. Iz tog podatka je sve vidljivo. 

Predsjednik je naveo da se treba pripremiti tematska sjednica te će se na tu sjednicu  pozvati gradonačelnika. Treba postaviti ozbiljna pitanja. 

Vlado Kovačević naveo je da je otvorena cesta od Šoljanove do City centra i sad tamo vlada kaos, treba postaviti pitanje da li se i kada planira postavljanje semafora?

				Završeno u 20,40

Napomena: sjednica je fonografski snimana 

Zapisničar:
Jadranka Gobac


Predsjednik

